ai4bharat/Pralekha huggingface dataset:
માહિતી અને પ્રસારણ મંત્રાલય
શ્રી રાજેશ મલ્હોત્રાએ પ્રેસ ઇન્ફોર્મેશન બ્યુરોના પ્રિન્સિપલ ડાયરેક્ટર જનરલ તરીકેનો ચાર્જ સંભાળ્યો
શ્રી રાજેશ મલ્હોત્રાએ આજે પ્રેસ ઇન્ફોર્મેશન બ્યુરો ના પ્રિન્સિપલ ડાયરેક્ટર જનરલ તરીકેનો ચાર્જ સંભાળ્યો છે. શ્રી મલ્હોત્રાએ ગઈકાલે શ્રી સત્યેન્દ્ર પ્રકાશની નિવૃત્તિ બાદ કાર્યભાર સંભાળ્યો.
શ્રી રાજેશ મલ્હોત્રા, 1989 બેચના ભારતીય માહિતી સેવા  અધિકારી, અગાઉ, જાન્યુઆરી 2018થી નાણાં મંત્રાલયમાં કાર્યરત હતા. જટિલ COVID-19 રોગચાળા દરમિયાન, તેમણે લોકોને રાહત આપવા અને આર્થિક સંતુલન જાળવવા માટે સમયાંતરે ભારત સરકાર દ્વારા જાહેર કરાયેલા વિવિધ આત્મનિર્ભર ભારત પેકેજો સાથે નાણાંનો સુમેળ જાળવવા મંત્રાલયમાં મીડિયા અને સંચાર નીતિને અસરકારક રીતે સંચાલિત કરી હતી.
શ્રી મલ્હોત્રા પાસે નાણાં, કંપની બાબતો, કૃષિ, પાવર, કોલસો, ખાણો, સંચાર અને IT, કાપડ, શ્રમ, નવી અને નવીનીકરણીય ઉર્જા સહિત કેન્દ્ર સરકારના વિવિધ મંત્રાલયો/વિભાગો માટે મીડિયા અને સંચાર વ્યૂહરચનાઓના આયોજન અને અમલીકરણમાં 32 વર્ષથી વધુનો કાર્યકારી અનુભવ છે. વધુમાં, તેઓ ભારતના ચૂંટણી પંચ સાથે 21 વર્ષ  માટે મીડિયા અને સંચારના પ્રભારી તરીકે સંકળાયેલા હતા, ત્યાંથી લોકસભા ની છ સામાન્ય ચૂંટણીઓ દરમિયાન ચૂંટણી પંચ દ્વારા હાથ ધરવામાં આવેલ ભારતના રાષ્ટ્રપતિ અને ઉપરાષ્ટ્રપતિ માટેની ઘણી રાજ્યોની વિધાનસભાની ચૂંટણીઓ અને ચૂંટણીઓ સાથે મીડિયા અને સંચાર વ્યૂહરચનાઓનું આયોજન અને અમલીકરણ કર્યું હતું. આ કાર્યકાળ દરમિયાન શ્રી મલ્હોત્રાએ 12 મુખ્ય ચૂંટણી કમિશનરો સાથે નજીકથી કામ કર્યું છે.
શ્રી મલ્હોત્રાએ IMT, ગાઝિયાબાદમાંથી બિઝનેસ મેનેજમેન્ટમાં પોસ્ટ ગ્રેજ્યુએટ ડિપ્લોમા અને NALSAR, હૈદરાબાદમાંથી મીડિયા કાયદામાં પોસ્ટ-ગ્રેજ્યુએટ ડિપ્લોમા ધરાવે છે. વધુમાં, તેઓ યુનિવર્સિટી ઓફ કેલિફોર્નિયાના પબ્લિક પોલિસી એનાલિસિસ, થોમસન ફાઉન્ડેશન, યુકે ખાતે મીડિયા મેનેજમેન્ટ એન્ડ સ્ટ્રેટેજીસ અને નવી દિલ્હીમાં IIM લખનૌ દ્વારા આયોજિત 'માર્કેટિંગઃ ધ વિનિંગ કોન્સેપ્ટ્સ એન્ડ પ્રેક્ટિસ' પરના કાર્યક્રમમાં ટૂંકા ગાળાના અભ્યાસક્રમનો પણ ભાગ રહ્યા છે.. તેઓ ઈન્સ્ટિટ્યૂટ ઑફ કંપની સેક્રેટરીઝ ઑફ ઈન્ડિયાના સાથી સભ્ય પણ છે અને કાયદામાં ડિગ્રી પણ ધરાવે છે.
પ્રવક્તા તરીકે, શ્રી મલ્હોત્રાને એક તરફ સરકાર અને બીજી તરફ મીડિયા વચ્ચે ‘દ્વિ-માર્ગી’ સંચાર ચેનલો સફળતાપૂર્વક સ્થાપિત કરવાનો અનુભવ છે. તેઓ તેમની વિશિષ્ટ કારકિર્દીમાં વિવિધ મંત્રાલયોમાં તેમની વિવિધ સોંપણીઓ દરમિયાન કટોકટીની પરિસ્થિતિઓનું સફળતાપૂર્વક સંચાલન કરી રહ્યા છે, અને ખાતરી કરી છે કે માત્ર સાચો પરિપ્રેક્ષ્ય/માહિતી મીડિયામાં પ્રસારિત થાય છે. તેઓ આંતરરાષ્ટ્રીય પરિષદો/ઇવેન્ટ્સ માટે મીડિયા કવરેજનું સંકલન કરવાનો પણ બહોળો અનુભવ ધરાવે છે કારણ કે તેઓ તેમની કારકિર્દી દરમિયાન ભારતના વિવિધ મંત્રીમંડળનો અભિન્ન ભાગ રહ્યા છે.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સંચાર અને સુચના પ્રૌદ્યોગિકી મંત્રાલય
પોસ્ટ ઓફિસો કોવિડ-19 લૉકડાઉન દરમિયાન પાયાની પોસ્ટલ અને નાણાકીય સેવાઓ પૂરી પાડી રહી છે
કોવિડ-19ના પ્રસારને અટકાવવા માટે લૉકડાઉન દરમિયાન પોસ્ટ ઓફિસો પાયાની ટપાલને લગતી અને નાણાકીય સેવાઓ પૂરી પાડી રહી છે. પોસ્ટલ નેટવર્કના માધ્યમથી જરૂરી વસ્તુઓની ડિલીવરીને પ્રાથમિકતા આપવામાં આવી રહી છે. પોસ્ટ ઓફીસ સેવિંગ્સ બેંક અને ઇન્ડિયા પોસ્ટ પેમેન્ટ્સ બેંક અંતર્ગત નાણા કાઢવાની અને જમા કરાવવાની સુવિધા પણ ઉપલબ્ધ છે. કોઇપણ બેંકમાં રહેલા ખાતાઓમાંથી રોકડ નાણા કાઢવા માટે એટીએમ સુવિધા અને એઈપીએસ  પણ પોસ્ટ ઓફિસોમાં ઉપલબ્ધ છે.
પોસ્ટ વિભાગ એ બાબતની પણ ખાતરી કરી રહ્યો છે કે તેની સંપૂર્ણ પુરવઠા શ્રુંખલા દરમિયાન સુરક્ષા પગલાઓનું અમલીકરણ કરીને જરૂરી સેવાઓ પૂરી પાડવામાં આવે જેથી કરીને તેના કર્મચારીઓની સુરક્ષાની ખાતરી કરી શકાય અને નાગરિકોને સેવાઓની અસરકારક સુરક્ષિત ડિલીવરી પહોંચાડી શકાય.
RP
(Visitor Counter : 98
માનવ સંસાધન વિકાસ મંત્રાલય
કેન્દ્રીય માનવ સંસાધન વિકાસ મંત્રી શ્રી રમેશ પોખરિયાલ ‘નિશંક’એ વિશ્વ પુસ્તક દિવસ પર સોશિયલ મીડિયા પર #MYBOOKMYFRIEND અભિયાનની શરૂઆત કરી
શ્રી રમેશ પોખરિયાલે ઘણા કેન્દ્રીય મંત્રીઓને સોશિયલ મીડિયા પર ટેગ કરીને #MyBookMyFriend સાથે જોડાવાની અપીલ કરી
કેન્દ્રીય માનવ સંસાધન વિકાસ મંત્રી શ્રી રમેશ પોખરિયાલ ‘નિશંક’એ આજે વિશ્વ પુસ્તક દિવસના પ્રસંગ પર તમામન હાર્દિક શુભેચ્છા આપી હતી અને આ પ્રસંગે સોશિયલ મીડિયા પર #MyBookMyFriend અભિયાનની શરૂઆત કરી હતી. શ્રી પોખરિયાલે આ પ્રસંગે એક વીડિયો મેસેજ જાહેર કરીને કહ્યું હતું કે, જ્યારે તમે એક પુસ્તકનો અભ્યાસ કરો છો, ત્યારે તમારી સામે એક નવી દુનિયા ખુલી જાય છે. તેમણે કહ્યું હતું કે, પુસ્તકો વ્યક્તિની સૌથી સારી મિત્ર હોય છે. પુસ્તકો તમામને પ્રેરિત કરે છે અને વિચારવાનો નવો દ્રષ્ટિકોણ પ્રદાન કરે છે. શ્રી નિશંકે કહ્યું હતું કે, પુસ્તકો જીવનનાં મુશ્કેલ સ્થિતિસંજોગોમાં માર્ગદર્શન આપવાનું કામ કરે છે.
કેન્દ્રીય મંત્રીએ કહ્યું હતું કે, આ વર્ષે વિશ્વ પુસ્તક દિવસની ઉજવણી લોકડાઉન સાથે થઈ રહી છે. તેમણે તમામ વિદ્યાર્થીઓને અપીલ કરી હતી કે, લોકડાઉનના સમયમાં તેઓ અભ્યાસક્રમના પુસ્તકો ઉપરાંત પોતાના રસની એક યા બીજા કોઈ પણ પુસ્તકનો અભ્યાસ જરૂર કરે. એનાથી તેમને ઘણું નવું શીખવા અને જાણવા મળશે. તેમણે તમામ વિદ્યાર્થીઓને આગ્રહ કર્યો હતો કે, તમે તમામ એક પુસ્તકનો અભ્યાસ કરીને સોશિયલ મીડિયા માધ્યમથી #MyBookMyFriend દ્વારા મને એના વિશે જણાવો કે અત્યારે તમે કયા પુસ્તકનો અભ્યાસ કરી રહ્યાં છો.
શ્રી નિશંકે #MyBookMyFriend અભિયાનથી વિદ્યાર્થીઓ સાથે તમામ લોકોને જોડવા અપીલ કરી છે. આ સાથે શ્રી પોખરિયાલે સોશિયલ મીડિયા પર વિવિધ કેન્દ્રીય મંત્રીઓને ટેગ કરીને તેમને #MyBookMyFriend અભિયાન સાથે જોડવાની અપીલ કરી છે.
આની સાથે સાથે કેન્દ્રીય મંત્રીએ ભારતના વિવિધ ક્ષેત્રોની મુખ્ય હસ્તીઓને પણ આ અભિયાનમાં જોડાવાની અપીલ કરી છે, જેથી એનાથી તમામ દેશવાસીઓને પ્રેરણા મળી શકે. શ્રી નિશંકે જણાવ્યું કે, #MyBookMyFriend અભિયાન આગામી 7 દિવસ સુધી ચાલશે. તેમને આ દરમિયાન આ અભિયાનમાં તમામ લોકોને વધુને વધુ જોડવાની અપીલ કરી હતી.
GP/DS
(Visitor Counter : 213
મંત્રીમંડળ
મંત્રીમંડળની બેઠકમાં ભારત અને સ્વીડન વચ્ચે ધ્રુવીય વિજ્ઞાનમાં સહયોગ અંગેના સમજૂતી પત્રને મંજૂરી
પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલી મંત્રીમંડળની બેઠકમાં પૃથ્વી વિજ્ઞાન મંત્રાલય , ભારત અને શિક્ષણ અને સંશોધન મંત્રાલય, સ્વીડન વચ્ચેના ધ્રુવીય વિજ્ઞાનમાં સહયોગ અંગેના કરાર વિશે માહિતગાર કરવામાં આવ્યા છે. 2 ડિસેમ્બર 2019 ના રોજ સમજૂતી પત્ર  પર હસ્તાક્ષર કરવામાં આવ્યા હતા.
ભારત અને સ્વીડન બંનેએ એન્ટાર્કટિક સંધિ અને પર્યાવરણીય સંરક્ષણ પર એન્ટાર્કટિક સંધિના પ્રોટોકોલ માટે હસ્તાક્ષર કર્યા છે. આર્કટિક કાઉન્સિલમાં આઠ "આર્ક્ટિક સ્ટેટ્સ" માંથી સ્વીડન એક સભ્ય રાજ્ય છે જ્યારે આર્કટિક કાઉન્સિલમાં ભારતની સ્થિતિ નિરીક્ષક તરીકેની છે. આર્કટિક અને એન્ટાર્કટિક બંનેમાં, સ્વીડને ધ્રુવીય ક્ષેત્રોમાં એક ઉત્સાહી વૈજ્ઞાનિક કાર્યક્રમો કર્યા છે. તે જ રીતે, ભારતે બંને ધ્રુવીય પ્રદેશોમાં તેમજ દરિયાઇ ક્ષેત્રમાં વૈજ્ઞાનિક સંશોધન કાર્યક્રમો ચાલુ રાખ્યા છે.
ભારત અને સ્વીડન વચ્ચેના સહયોગથી ધ્રુવીય વિજ્ઞાનમાં બંને દેશો, ઉપલબ્ધ કુશળતાની વહેંચણી કરવામાં મદદ મળશે.
NP/GP/BT/DS
(
પ્રધાનમંત્રીનું કાર્યાલય
પ્રધાનમંત્રીએ પીએમ જન ધન યોજનાના સાત વર્ષ પૂર્ણ થયાને ચિહ્નિત કર્યું અને તેને એક પહેલ કહ્યું જેણે ભારતના વિકાસના માર્ગને કાયમ માટે પરિવર્તિત કર્યો
પ્રધાનમંત્રી શ્રી નરેન્દ્ર મોદીએ પીએમ જન ધન યોજનાના સાત વર્ષ પૂર્ણ થવા પર ખુશી વ્યક્ત કરી છે. પ્રધાનમંત્રીએ પીએમ જન ધન યોજનાને સફળ બનાવવા માટે કામ કરનારા તમામ લોકોના અથાક પ્રયત્નોને પણ બિરદાવ્યા હતા.
શ્રેણીબદ્ધ ટ્વિટમાં પ્રધાનમંત્રીએ કહ્યું;
"આજે આપણે #PMJanDhan ના સાત વર્ષ ઉજવીએ છીએ, જે એક પહેલ છે જેણે ભારતના વિકાસના માર્ગને કાયમ માટે પરિવર્તિત કર્યો છે. તેણે અસંખ્ય ભારતીયો માટે નાણાકીય સમાવેશ અને ગૌરવપૂર્ણ જીવન તેમજ સશક્તીકરણને સુનિશ્ચિત કર્યું છે. જન ધન યોજનાએ વધુ પારદર્શિતામાં પણ મદદ કરી છે.
#PMJanDhan ને સફળ બનાવવા માટે કામ કરનારા તમામ લોકોના અથાક પ્રયત્નોને હું બિરદાવવા માંગુ છું. તેમના પ્રયાસોએ ભારતના લોકોને જીવનની સારી ગુણવત્તાની ખાતરી આપી છે."
SD/GP/BT
(
સંસ્કૃતિ મંત્રાલય
પ્રધાનમંત્રી આવતીકાલે નેતાજી સુભાષચંદ્ર બોઝની 28 ફૂટની પ્રતિમાનું અનાવરણ કરશે
ઇન્ડિયા ગેટ પાસે કેનોપીની નીચે આ પ્રતિમાને રાખવામાં આવશે
નવી દિલ્હી ખાતે ઇન્ડિયા ગેટ નજીક 8 સપ્ટેમ્બર 2022ના રોજ પ્રધાનમંત્રી શ્રી નરેન્દ્ર મોદી દ્વારા નેતાજી સુભાષ ચંદ્ર બોઝની ભવ્ય પ્રતિમાનું અનાવરણ કરવામાં આવશે. જેટ બ્લેક ગ્રેનાઇટ પથ્થરમાંથી તૈયાર કરવામાં આવેલી કુલ 28 ફૂટ ઊંચી આ પ્રતિમા માપ ઇન્ડિયા ગેટ પાસે કેનોપી નીચે રાખવામાં આવશે.
નેતાજીની જે ભવ્ય પ્રતિમાનું અનાવરણ કરવામાં આવી રહ્યું છે તેને કુલ વજન 280 MT વજનના ગ્રેનાઇટના મોનોલિથિક બ્લૉકમાંથી કોતરણી કીરને તૈયાર કરવામાં આવી છે. 26,000 માનવ કલાકોના સઘન કલાત્મક પ્રયાસ પછી, ગ્રેનાઇટ મોનોલિથ પથ્થરને છીણીને કુલ 65 MT વજનની પ્રતિમા તૈયાર કરવામાં આવી છે. પરંપરાગત ટેકનિકો અને આધુનિક સાધનોનો ઉપયોગ કરીને આ પ્રતિમા સંપૂર્ણપણે હાથ બનાવટથી તૈયાર કરવામાં આવી છે. પ્રતિમા તૈયાર કરનારા શિલ્પકારોની ટીમનું નેતૃત્વ શ્રી. અરુણ યોગીરાજે કર્યું હતું.
પ્રધાનમંત્રીના હસ્તે જેનું અનાવરણ કરવામાં આવશે તે નેતાજી સુભાષ ચંદ્ર બોઝની પ્રતિમાને, તે જ જગ્યાએ સ્થાપિત કરવામાં આવી રહી છે જ્યાં આ વર્ષની શરૂઆતમાં 23 જાન્યુઆરીના રોજ નેતાજીની 125મી જન્મજયંતિ નિમિત્તે પરાક્રમ દિવસની ઉજવણીના પ્રસંગે પ્રધાનમંત્રી દ્વારા જ નેતાજીની હોલોગ્રામ પ્રતિમાનું અનાવરણ કરવામાં આવ્યું હતું.
નેતાજીની 28 ફૂટ ઊંચી વિરાટ પ્રતિમા એ ભારતમાં સૌથી ઊંચા, વાસ્તવિક, મોનોલિથિક, હાથ બનાવટથી તૈયાર કરેલા શિલ્પોમાંની એક છે. પ્રધાનમંત્રીએ 21 જાન્યુઆરી 2022 ના રોજ ખાતરી આપી હતી કે, રાષ્ટ્ર પર નેતાજીના ઋણના પ્રતીક રૂપે ઇન્ડિયા ગેટ પર ગ્રેનાઇટથી બનેલી નેતાજીની ભવ્ય પ્રતિમા સ્થાપિત કરવામાં આવશે.
તેલંગાણાના ખમ્મામથી નવી દિલ્હી સુધી 1665 કિલોમીટર દૂર આ મોનોલિથિક ગ્રેનાઇટનો પથ્થર લાવવા માટે 140 પૈડાંવાળી 100 ફૂટ લાંબી ટ્રક વિશેષરૂપે તૈયાર કરવામાં આવી હતી.
પ્રધાનમંત્રી જ્યારે નેતાજીની પ્રતિમાનું અનાવરણ કરવા માટે કેનોપી પર આવશે ત્યારે તેમના આગમનની શરૂઆત પરંપરાગત મણિપુરી શંખ વદાયમ અને કેરળના પરંપરાગત પંચ વદાયમ અને ચંદા સાથે કરવામાં આવશે. નેતાજીની પ્રતિમાના અનાવરણની સાથે સાથે પરંપરાગત INA ગીતની ધૂન કદમ કદમ બઢાયેજા વાગશે.
એક ભારત- શ્રેષ્ઠ ભારત અને વિવિધતામાં એકતાની ભાવના પ્રસ્તૂત કરવા માટે દેશના તમામ ભાગોમાંથી 500 નર્તકો દ્વારા કર્તવ્ય પથ પર એક સાંસ્કૃતિક ઉત્સવ રજૂ કરવામાં આવશે. તેની ઝલક પ્રધાનમંત્રીને ઇન્ડિયા ગેટ પાસે સ્ટેપ એમ્ફી થિયેટર પર લગભગ 30 કલાકારો દ્વારા બતાવવામાં આવશે જેઓ સાંબલપુરી, પંથી, કાલબેલિયા, કરગામ જેવા આદિવાસી લોક કળા સ્વરૂપો અને નાસિક ઢોલ પથિક તાશા અને ડ્રમ્સ દ્વારા જીવંત સંગીત સાથે ડમી ઘોડા રજૂ કરશે. 1947માં ભારતના પ્રથમ સ્વતંત્રતા દિવસના શુભ અવસર પર પદ્મભૂષણ પં. શ્રી કૃષ્ણ રતનજાકરજી દ્વારા લખાયેલ મંગલ ગાન પં. સુહાસ વશી અને તેમની સાથે અન્ય ગાયકોની ટીમ દ્વારા રજૂ કરવામાં આવી રહ્યું છે. શ્રી આશિષ કેસકર પ્રસ્તૂતિ માટે સંગીત દિગ્દર્શક તરીકે રહેશે.
કર્તવ્ય પથ પરનો ઉત્સવ મુખ્ય કાર્યક્રમ પૂરો થયા પછી 8 સપ્ટેમ્બર, 2022ના રોજ રાત્રે 08.45 વાગ્યે શરૂ થશે અને 9, 10 તેમજ 11 સપ્ટેમ્બર, 2022ના રોજ સાંજે 7.00 થી 9.00 વાગ્યા સુધી ચાલુ રહેશે.
9, 10 અને 11 સપ્ટેમ્બર, 2022ના રોજ રાત્રે 08.00 વાગ્યે ઇન્ડિયા ગેટ ખાતે નેતાજીના જીવન પર આધારિત 10 મિનિટનો વિશેષ ડ્રોન શો રજૂ કરવામાં આવશે. સાંસ્કૃતિક ઉત્સવ અને ડ્રોન શો બંને જાહેર જનતા માટે વિનામૂલ્યે પ્રવેશ સાથે ખુલ્લા રહેશે.
YP/GP/JD
(Visitor Counter : 142
મંત્રીમંડળીય સમિતિ નિર્ણયો
કેન્દ્રીય મંત્રીમંડળે ભારત અને યુનાઈટેડ આરબ અમીરાત વચ્ચે શિક્ષણ ક્ષેત્રે સહકાર અંગેના સમજૂતી પત્ર પર હસ્તાક્ષરને મંજૂરી આપી
માનનીય પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે ભારત સરકારના શિક્ષણ મંત્રાલય અને યુનાઈટેડ આરબ અમીરાત સરકારના શિક્ષણ મંત્રાલય વચ્ચે શિક્ષણ ક્ષેત્રે સહકાર અંગે સમજૂતી કરાર પર હસ્તાક્ષર કરવાની મંજૂરી આપી છે. એમઓયુનો ઉદ્દેશ્ય ભારત અને UAE વચ્ચેના અમારા ચાલુ શૈક્ષણિક સહયોગને વધુ મજબૂત કરવાનો છે અને અમારા જોડાણોનો વ્યાપ વિસ્તૃત કરવાનો છે.
શિક્ષણ ક્ષેત્રે UAE સાથે 2015માં એક એમઓયુ પર હસ્તાક્ષર કરવામાં આવ્યા હતા જે 2018 માં સમાપ્ત થઈ ગયા હતા. 2019 માં, બંને દેશોના શિક્ષણ પ્રધાનો વચ્ચેની બેઠકમાં, UAE પક્ષે એક નવા એમઓયુ પર હસ્તાક્ષર કરવાનો પ્રસ્તાવ મૂક્યો હતો. નવા એમઓયુમાં ભારતના શિક્ષણ ઇકોસિસ્ટમમાં રાષ્ટ્રીય શિક્ષણ નીતિ 2020 દ્વારા લાવવામાં આવેલા ફેરફારોનો સમાવેશ કરવામાં આવ્યો છે.
આ એમઓયુનો હેતુ માહિતી શિક્ષણના આદાન-પ્રદાન, ટેકનિકલ અને વ્યાવસાયિક શિક્ષણ અને તાલીમ  શિક્ષક કર્મચારીઓની ક્ષમતા વિકાસ, ટ્વીનિંગ, જોઈન્ટ ડિગ્રી અને ડ્યુઅલ ડિગ્રી પ્રોગ્રામ્સ ઓફર કરવા માટે બંને દેશોની ઉચ્ચ શિક્ષણ સંસ્થાઓ વચ્ચે શૈક્ષણિક સહયોગની સુવિધાને પ્રોત્સાહન આપવાનો છે. અન્ય ક્ષેત્રો પર સંમત થયા.
આ એમઓયુ શૈક્ષણિક સહકારને પુનર્જીવિત કરશે અને ભારત અને UAE વચ્ચે શૈક્ષણિક ગતિશીલતામાં વધારો કરશે ઉપરાંત આ લાયકાતોની પરસ્પર માન્યતાને પ્રોત્સાહન આપવા માટે માહિતીના વિનિમયની સુવિધા આપશે. તે TVET માં સહકારને પણ આવરી લે છે કારણ કે UAE ભારતીયો માટે મુખ્ય કાર્ય સ્થળ છે.
એમઓયુ હસ્તાક્ષર કર્યાની તારીખથી પાંચ વર્ષના સમયગાળા માટે માન્ય રહેશે અને બંને પક્ષોની સંમતિથી આપમેળે નવીનીકરણ કરી શકાય છે. એકવાર હસ્તાક્ષર કર્યા પછી, આ એમઓયુ 2015માં UAE સાથે સાઇન કરાયેલા અગાઉના એમઓયુને સ્થાનાંતરિત કરશે, જે પછીથી અસર કરવાનું બંધ કરશે.
YP/GP/JD
(
પ્રધાનમંત્રીનું કાર્યાલય
પ્રધાનમંત્રીએ વિદિશામાં થયેલ દુર્ઘટના અંગે શોક વ્યક્ત કર્યો
પીએમએનઆરએફમાંથી અનુગ્રહ રાશિની જાહેરાત કરી
પ્રધાનમંત્રી શ્રી નરેન્દ્ર મોદીએ મધ્યપ્રદેશના વિદિશામાં થયેલ દુર્ઘટનામાં મૃત્યુ પામેલા લોકો અંગે શોક વ્યક્ત કર્યો છે. તેમણે પોતાનો જીવ ગુમાવનારા મૃતકોના સગાઓને 2 લાખ રૂપિયાની અનુગ્રહ રાશિ આપવાની જાહેરાત પણ કરી.
પીએમઓના એક ટ્વીટમાં પ્રધાનમંત્રીએ કહ્યું:
"મધ્યપ્રદેશના વિદિશામાં થયેલ દુર્ઘટનાથી દુઃખ થયું છે. શોકગ્રસ્ત પરિવારો પ્રત્યેની મારી સંવેદના. પી.એમ.એન.આર.એફ. માંથી જે લોકોએ પોતાનો જીવ ગુમાવ્યો છે તેના પરિવારને 2 લાખની રૂપિયાની અનુગ્રહ રાશિ આપવામાં આવશે: પીએમ @narendramodi"
SD/GP/BT
(
પ્રધાનમંત્રીનું કાર્યાલય
પ્રધાનમંત્રીએ લતા મંગેશકરને તેમની જન્મજયંતી પર યાદ કર્યા
પ્રધાનમંત્રી શ્રી નરેન્દ્ર મોદીએ લતા મંગેશકરને તેમની જન્મજયંતી પર શ્રદ્ધાંજલિ આપી છે.
એક X પોસ્ટમાં, પ્રધાનમંત્રીએ કહ્યું;
“લતા દીદીને તેમની જન્મજયંતી પર યાદ કરું છું. ભારતીય સંગીતમાં તેમનું યોગદાન દાયકાઓ સુધી ફેલાયેલું છે, જે શાશ્વત અસરનું સર્જન કરે છે. તેમની આધ્યાત્મિક રજૂઆતોએ ઊંડી લાગણીઓ જગાડી છે અને તેઓ આપણી સંસ્કૃતિમાં કાયમ એક વિશિષ્ટ સ્થાન જાળવી રાખશે."
CB/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ મોરેશિયસના પ્રધાનમંત્રી H.E. પ્રવિંદ કુમાર જુગનાથ સાથે મુલાકાત કરી
G20માં 'ગેસ્ટ કન્ટ્રી' તરીકે ભાગ લેવા માટે ખાસ આમંત્રણ આપવા બદલ પ્રધાનમંત્રી જગન્નાથે પીએમ મોદીનો આભાર માન્યો
નેતાઓએ બહુપક્ષીય દ્વિપક્ષીય સહયોગની સમીક્ષા કરી
પ્રધાનમંત્રી જગન્નાથએ ચંદ્રયાન-3ની સફળતા માટે પીએમ મોદીને અભિનંદન પાઠવ્યા હતા અને અવકાશ ક્ષેત્રમાં બંને પક્ષો વચ્ચે વધુ સહકારની આશા વ્યક્ત કરી હતી.
પ્રધાનમંત્રી શ્રી નરેન્દ્ર મોદીએ મોરેશિયસના પ્રધાનમંત્રી H.E.. શ્રી પ્રવિંદ કુમાર જુગનાથ સાથે 8 સપ્ટેમ્બર 2023 ના રોજ દિલ્હીમાં G20 સમિટની બાજુમાં મુલાકાત કરી.
પ્રધાનમંત્રી જગન્નાથએ 'અતિથિ દેશ' તરીકે G20 ફોર્મેટમાં ભાગ લેવા માટે મોરેશિયસને આપવામાં આવેલા વિશેષ આમંત્રણ બદલ પ્રધાનમંત્રીનો આભાર માન્યો હતો. પ્રધાનમંત્રીએ ભારતીય પ્રેસિડન્સી હેઠળ વિવિધ કાર્યકારી જૂથો અને G20ની મંત્રી સ્તરીય બેઠકોમાં મોરેશિયસની સક્રિય ભાગીદારીની પ્રશંસા કરી.
બંને નેતાઓએ બંને દેશો વચ્ચેના રાજદ્વારી સંબંધોની 75મી વર્ષગાંઠની યાદગીરીની સાથે સાથે થઈ રહેલી G20 બેઠકો પર આનંદ વ્યક્ત કર્યો હતો. બંને નેતાઓએ ભારત અને મોરેશિયસ વચ્ચે બહુપક્ષીય દ્વિપક્ષીય સહયોગની સમીક્ષા કરી હતી. તેઓએ પાછલા વર્ષમાં 30 થી વધુ પ્રતિનિધિમંડળોની મુલાકાતો અને 23 દ્વિપક્ષીય કરારો પર હસ્તાક્ષર સાથે દ્વિપક્ષીય વિનિમયની ઝડપી ગતિની નોંધ લીધી.
પ્રધાનમંત્રી જગન્નાથએ ચંદ્રયાન-3 મિશનની સફળતા બદલ પ્રધાનમંત્રીને અભિનંદન પાઠવ્યા હતા અને અવકાશ ક્ષેત્રમાં બંને પક્ષો વચ્ચે વધુ સહકારની આશા વ્યક્ત કરી હતી.
CB/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
"જનજાતિ ગૌરવ દિવસ અને આદિવાસી સમુદાયના વિકાસ માટે સંકલ્પ દ્વારા દેશના આદિવાસી વારસામાં ગર્વની અભિવ્યક્તિ એ 'પંચ પ્રાણ'ની ઊર્જાનો એક ભાગ છે"
"ભગવાન બિરસા મુંડા આપણા સ્વાતંત્ર્ય સંગ્રામના માત્ર હીરો ન હતા પરંતુ આપણી આધ્યાત્મિક અને સાંસ્કૃતિક ઊર્જાનાં વાહક હતા"
“ભારતે ભવ્ય આદિવાસી વારસામાંથી શીખીને તેના ભવિષ્યને આકાર આપવો પડશે. મને ખાતરી છે કે જનજાતિ ગૌરવ દિવસ આ માટે એક તક અને માધ્યમ બનશે”
પ્રધાનમંત્રી શ્રી નરેન્દ્ર મોદીએ કહ્યું છે કે રાષ્ટ્ર ભગવાન બિરસા મુંડા અને કરોડો જનજાતિ બહાદુરોના સપનાઓને સાકાર કરવા માટે ‘પંચ પ્રાણ’ની ઉર્જા સાથે આગળ વધી રહ્યું છે. "જનજાતિ ગૌરવ દિવસ દ્વારા દેશના આદિવાસી વારસામાં ગર્વ વ્યક્ત કરવો અને આદિવાસી સમુદાયના વિકાસ માટેનો સંકલ્પ એ ઊર્જાનો એક ભાગ છે",એમ તેમણે કહ્યું. પ્રધાનમંત્રી આજે એક વીડિયો સંદેશ દ્વારા જનજાતિ ગૌરવ દિવસ નિમિત્તે રાષ્ટ્રને શુભેચ્છા પાઠવી રહ્યા હતા.
પ્રધાનમંત્રીએ ભગવાન બિરસા મુંડાને શ્રદ્ધાંજલિ આપી અને કહ્યું કે 15 નવેમ્બર આદિવાસી પરંપરાની ઉજવણી કરવાનો દિવસ છે કારણ કે ભગવાન બિરસા મુંડા માત્ર આપણા સ્વાતંત્ર્ય સંગ્રામના હીરો ન હતા પરંતુ આપણી આધ્યાત્મિક અને સાંસ્કૃતિક ઊર્જાના વાહક હતા.
પ્રધાનમંત્રીએ સ્વતંત્રતા સંગ્રામમાં આદિવાસી સમુદાયના યોગદાનને યાદ કર્યું અને મુખ્ય આદિવાસી ચળવળો અને સ્વતંત્રતા માટેના યુદ્ધોને યાદ કર્યા. તેમણે તિલક માંઝીની આગેવાની હેઠળના દમીન સંગ્રામ, બુધુ ભગતના નેતૃત્વમાં લરકા ચળવળ, સિદ્ધુ-કાન્હુ ક્રાંતિ, તાના ભગત ચળવળ, વેગડા ભીલ ચળવળ, નાયકડા ચળવળ, સંત જોરિયા પરમેશ્વર અને રૂપસિંહ નાયક, લીમડી દાહોદ યુદ્ધ, માનગઢના ગોવિંદ ગુરુજી અને અલ્લુરી સીતારામ રાજુ હેઠળ રામપા ચળવળને યાદ કરી..
પ્રધાનમંત્રીએ આદિવાસીઓના યોગદાનને સ્વીકારવા અને તેની ઉજવણી કરવાના પગલાંની સૂચિબદ્ધ કરી. તેમણે દેશના વિવિધ ભાગોમાં આદિવાસી સંગ્રહાલયો અને જન ધન, ગોબરધન, વન ધન, સ્વ-સહાય જૂથો, સ્વચ્છ ભારત, પીએમ આવાસ યોજના, માતૃત્વ વંદના યોજના, ગ્રામીણ સડક યોજના, મોબાઇલ કનેક્ટિવિટી, એકલવ્ય શાળાઓ, MSP જેવી યોજનાઓ વિશે વાત કરી. 90 ટકા સુધીની વન પેદાશો માટે, સિકલ-સેલ એનિમિયા, આદિવાસી સંશોધન સંસ્થાઓ, મફત કોરોના રસી અને મિશન ઇન્દ્રધનુષથી આદિવાસી સમુદાયને ઘણો ફાયદો થયો છે.
પ્રધાનમંત્રીએ આદિવાસી સમાજના બહાદુરી, સામુદાયિક જીવન અને સમાવેશ પર પ્રકાશ પાડ્યો હતો. “ભારતે આ ભવ્ય વારસામાંથી શીખીને તેના ભવિષ્યને આકાર આપવો પડશે. મને ખાતરી છે કે જનજાતિ ગૌરવ દિવસ આ માટે એક તક અને માધ્યમ બનશે”, એમ કહી પ્રધાનમંત્રીએ સમાપન કર્યું.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
કેન્દ્રીય આરોગ્ય મંત્રી ડૉ. મનસુખ માંડવિયાએ ગુજરાતના કચ્છમાં ચક્રવાત ‘બિપરજૉય’ પર તૈયારીનાં ભાગરૂપે લેવાયેલાં પગલાંઓની સમીક્ષા કરી
તૈયારીની સમીક્ષા કરવા ભૂજમાં વાયુદળનાં મથકની મુલાકાત લીધી
કેન્દ્રીય આરોગ્ય મંત્રીએ હોસ્પિટલોમાં કટોકટીયુક્ત સ્થિતિસંજોગોમાં તૈયારીનું મૂલ્યાંકન કર્યું
કચ્છમાં 108 ઇમર્જન્સી એમ્બ્યુલન્સ સેવાના ડ્રાઇવરો સાથે સંવાદ કર્યો
કેન્દ્રીય આરોગ્ય અને પરિવાર કલ્યાણ મંત્રી ડૉ. મનસુખ માંડવિયાએ આજે કચ્છમાં ચક્રવાત ‘બિપરજૉય’નો સામનો કરવાની વહીવટી તંત્રએ તૈયારીનાં ભાગરૂપે લીધેલા વિવિધ પગલાંઓની સમીક્ષા કરી હતી. “અતિ તીવ્ર ચક્રવાતી તોફાન” તરીકે વર્ગીકૃત ચક્રવાત બિપરજૉય આવતીકાલે 15 જૂનનાં રોજ ગુજરાતનાં દરિયાકિનારા પર પહોંચશે કે ત્રાટકશે તેવી શક્યતા છે.
કેન્દ્રીય આરોગ્ય મંત્રીએ આજે ભૂજમાં વાયુદળ મથકની મુલાકાત લીધી હતી અને ભારતીય વાયુદળની કટોકટીનાં સ્થિતિસંજોગોમાં ત્વરિત કામગીરી કરતી ટીમ  ‘ગરુડ’ની તૈયારીઓની સમીક્ષા કરી હતી. તેમણે આ સમીક્ષા કર્યા બાદ કહ્યું હતું કે, “આપણા જવાનો ચક્રવાતથી જાનમાલનું રક્ષણ કરવા માટે સંપૂર્ણપણે સજ્જ છે.”
ત્યારબાદ ડૉ. માંડવિયાએ ભૂજમાં ઇમર્જન્સી તૈયારીનું મૂલ્યાંકન કરવા માટે કે કે પટેલ સુપર સ્પેશિયાલિટી હોસ્પિટલની મુલાકાત લીધી હતી. સાથે સાથે તેમણે કચ્છની સરકારી જિલ્લા હોસ્પિટલો, ટ્રસ્ટ સંચાલિત હોસ્પિટલો અને આ વિસ્તારમાં અન્ય હોસ્પિટલોમાં ઓક્સિજન, વેન્ટિલેટર્સ અને ગંભીર સારવાર માટે બેડની ઉપલબ્ધતાઓની જાણકારી પણ મેળવી હતી.
કેન્દ્રીય આરોગ્ય મંત્રીએ આરોગ્યલક્ષી સેવાઓ પૂરી પાડવા માટે વિવિધ સુવિધાઓની તૈયારીઓની સમીક્ષા પણ કરી હતી, જે ચક્રવાત પછી જરૂર જણાતાં તાત્કાલિક ધોરણે ઉપલબ્ધ થશે.
ઉપરાંત ડૉ. માંડવિયાએ કચ્છમાં 108 ઇમર્જન્સી એમ્બ્યુલન્સ સેવાના ડ્રાઇવરો સાથે પણ સંવાદ કર્યો હતો. તેમણે કહ્યું હતું કે, “આ ડ્રાઇવરોનાં ઉત્સાહ અને સાથસહકારે આત્મવિશ્વાસ વધાર્યો છે.”
કેન્દ્રીય આરોગ્ય મંત્રીએ ખાતરી આપી હતી કે, “માનનીય પ્રધાનમંત્રીનાં માર્ગદર્શન હેઠળ ચક્રવાત બિપરજૉયનો સામનો કરવા કેન્દ્ર અને રાજ્ય એમ બંને સરકારો શક્ય તમામ વ્યવસ્થાઓ કરી રહી છે.”
ચૂંટણી આયોગ
મુખ્ય ચૂંટણી કમિશનર અને ચૂંટણી અધિકારીઓ એક વર્ષ સુધી ચૂંટણી પંચમાંથી તેમના મળતા વેતનમાંથી ૩૦ ટકા સ્વૈચ્છિક કપાત કરીને કોવિડ ભંડોળમાં પોતાનું યોગદાન આપશે
વર્તમાન સમયમાં સમગ્ર વિશ્વની જેમ જ દેશ પણ કોવિડ-19 મહામારીના ભરડામાં ફસાયેલો છે. એ બાબત સ્પષ્ટ છે કે અન્ય સંસ્થાઓ સાથે મળીને સરકાર આ તેના ફેલાવાને અટકાવવા માટેના પ્રચંડ કાર્યમાં લાગેલી છે અને જાહેર આરોગ્ય તથા રાષ્ટ્રીય અર્થતંત્ર ઉપર તેની પડનારી અસરને ઘટાડવા અને તેનું વ્યવસ્થાપન કરવા માટે જુદા-જુદા પગલાઓ ભરી રહી છે. સરકાર અને સિવિલ સોસાયટી સંસ્થાનો દ્વારા લેવામાં આવી રહેલા વિવિધ પગલાઓ માટે બહોળા સંસાધનોની જરૂર પડે છે જેની માટે તમામ સ્રોતોમાંથી મળતું યોગદાન સહાયક બની શકે તેમ છે અને તેમાં સરકારી તિજોરી પર વેતનના ભારણને ઘટાડવાનો પણ સમાવેશ થાય છે.
ઉપરોક્ત પરિસ્થિતિને ધ્યાનમાં રાખતા ચૂંટણી પંચ દ્વારા મુખ્ય ચૂંટણી કમિશનર શ્રી સુનીલ અરોરા અને ચૂંટણી અધિકારીઓ શ્રી અશોક લવાસા અને શ્રી સુશીલ ચંદ્રને ચૂકવવામાં આવતા બેસિક વેતનમાંથી ત્રીસ ટકા સ્વૈચ્છિક કપાતના રૂપમાં 1 એપ્રિલ, 2020ના રોજ શરુ કરીને એક વર્ષના સમયગાળા માટે યોગદાન આપવાનું નક્કી કર્યું છે.
GP/RP
(
વિદેશ મંત્રાલય
કેન્દ્રીય મંત્રીમંડળે ધારચુલા  અને ધારચુલા  વચ્ચે મહાકાલી નદી પર પુલના નિર્માણ માટે ભારત અને નેપાળ વચ્ચેના એમઓયુને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે આજે ધારચુલા - ધારચુલા  વચ્ચે મહાકાલી નદી પર પુલના નિર્માણ માટે ભારત અને નેપાળ વચ્ચેના સમજૂતી કરાર ને મંજૂરી આપી છે.
એમઓયુ પર હસ્તાક્ષર થવાથી બંને દેશો વચ્ચેના રાજદ્વારી સંબંધો વધુ સુધરશે.
પૃષ્ઠભૂમિ:
નજીકના પડોશીઓ તરીકે, ભારત અને નેપાળ ખુલ્લી સરહદ અને સગા-સંબંધી અને સંસ્કૃતિના લોકો-થી-લોકોના સંપર્કો દ્વારા વર્ગીકૃત થયેલ મિત્રતા અને સહકારના અનન્ય સંબંધો વહેંચે છે. ભારત અને નેપાળ બંને અલગ-અલગ પ્રાદેશિક મંચો એટલે કે SAARC, BIMSTEC તેમજ વૈશ્વિક મંચો પર સાથે મળીને કામ કરી રહ્યા છે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 157
પ્રધાનમંત્રીનું કાર્યાલય
પ્રધાનમંત્રીએ કેદરનાથ મંદિરમાં પૂજા કરી; તેમજ પુનર્નિર્માણ પરિયોજનાઓની પ્રગતિનું નિરીક્ષણ કર્યુ
દિવાળીના અવસર પર પ્રધાનમંત્રી શ્રી નરેન્દ્ર મોદીએ આજે કેદારનાથની યાત્રા કરી હતી. તેમણે ઐતિહાસિક કેદરનાથ મંદિરમાં પૂજા-અર્ચના કરી હતી. તેમણે સંપૂર્ણ મંદિર પરિસરને નિહાળ્યુ અને ત્યાં ચાલી રહેલા પુનર્નિર્માણ કાર્યની પ્રગતિનું નિરીક્ષણ કર્યુ. વરિષ્ઠ અધિકારીઓએ ચાલી રહેલા નિર્માણ કાર્ય વિશે પ્રધાનમંત્રીને માહિતી આપી હતી. આ દરમિયાન પ્રધાનમંત્રીએ મંદિર પરિસરમાં ઉપસ્થિત લોકો સાથે વાતચીત પણ કરી હતી.
2013માં આવેલા પૂર અને ભૂસ્ખલનથી પ્રભાવિત કેદારનાથ મંદિર પરિસરમાં અત્યારે વિકાસ અને પુનર્નિમાણનું કાર્ય પ્રગતિમાં છે.
RP
(Visitor Counter : 136
પ્રધાનમંત્રીનું કાર્યાલય
પ્રધાનમંત્રીએ ગુજરાતીઓને ગુજરાત દિવસની શુભેચ્છા પાઠવી
પ્રધાનમંત્રીશ્રી નરેન્દ્ર મોદીએ ગુજરાત સ્થાપના દિવસ અંગે ગુજરાતના લોકો ને શુભેચ્છા પાઠવી
પ્રધાનમંત્રીએ કહ્યું કે “ગુજરાતની જનતાને રાજ્યના સ્થાપના દિવસની ખૂબ ખૂબ શુભેચ્છાઓ ! ગુજરાતની પ્રજા પુરુષાર્થ માટે જાણીતી છે. ગુજરાતીઓએ ઘણાં બધાં ક્ષેત્રોમાં વિશેષ યોગદાન આપ્યું છે. ગુજરાત સદૈવ સિદ્ધિઓનાં નવાં શિખરો સર કરતું રહે એવી મનોકામના... જય જય ગરવી ગુજરાત !”
GP/DS
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 196.32 કરોડ રસીના ડોઝ આપવામાં આવ્યા
ભારતમાં સક્રિય કેસનું ભારણ 79,313 થયું
સક્રિય કેસનું ભારણ હાલમાં 0.18% છે
સાજા થવાનો દર હાલમાં 98.61% નોંધાયો
છેલ્લા 24 કલાકમાં 7,293 દર્દીઓ સાજા થયા, કુલ વધીને 4,27,15,193 દર્દીઓ સાજા થયા
છેલ્લા 24 કલાકમાં ભારતમાં 9,923 નવા કેસ નોંધાયા
દૈનિક પોઝિટિવીટી દર 2.55% પહોંચ્યો
સાપ્તાહિક પોઝિટિવીટી દર હાલમાં 2.67% છે
કુલ 85.85 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 3,88,641 ટેસ્ટ કરાયા
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 128